Aguest Korneplodov l'auie dit, en interrogar-lo peth menut e examinar es documents que li podec amuishar (Mitia parlèc damb pòca claretat e especiau precipitacion d'aqueri documents), qu'ère possible anar per justícia per çò deth bordalat de Chermashnia, pr'amor que de hèt l'auie de pertànher ada eth, per eretatge mairau, e d'aguesta sòrta deishar desconcertat ad aguest vielh brigand…"pr'amor que non totes es pòrtes son barrades e era justícia coneish pro ben toti es henerecles".